 MKOA wa Morogoro umejipanga kwa ajili ya kunufaika na ujio njia ya Reli ya Kisasa (SGR) kwa kuanzisha miradi mbali mbali ya uzalishaji ikiwamo wa machinjio ya kisasa.Mkuu wa Mkoa wa Morogoro, Dk Stephen Kebwe alisema machinjio hayo makubwa na ya kisasa, yatawezesha kuchinja ng’ombe zaidi ya 100 kwa siku. Kwa mujibu wa Mkurugenzi wa Halmashauri ya Manispaa ya Morogoro, John Mgalula, machinjio yatajengwa eneo la Mkundi na manispaa imeshanunua ekari 100.“Manispaa imeanza kutafuta fedha katika vyanzo na sehemu mbali mbali kwa ajili ya kazi hiyo,” alisema Mgalula.Akizungumza na gazeti hili, Dk Kebwe alisema, “wengine wameanza kujiandaa uchinjaji wa ng’ombe kusafirisha nyama kwenda Dodoma, Dar es Salaam na hata nje ya nchi.”Kuhusu mazao, alisema kutokana na Mkoa wa Morogoro kuzalisha kwa wingi mpunga, wananchi wamejiandaa vizuri kutumia fursa hiyo ya reli kutokana na muunganiko wa barabara kutoka maeneo ya uzalishaji.